ארכיאותריום

ארכיאותריום (שם מדעי: Archaeotherium; מילולית: "בהמה עתיקה") הוא סוג נכחד של מכפיל פרסה ממשפחת האנטלודונטיים שדמו במראם לחזירים, אך לא היו קרובים אליהם והיו יותר קרובים לבהמותיים. הארכיאותריום חי בתקופת האאוקן מלפני 38 מיליון שנה עד לסוף האוליגוקן לפני 24.8 מיליון שנה באמריקה הצפונית. הוא התגלה בידי החוקר ג'וזף ליידי ב-1850 והוא שנתן לו את שמו.

מאפיינים 
יצור זה הגיע לגובה 1.2 מטר, לאורך 2 מטר והוא שקל מעל 250 ק"ג. הוא היה בעל כתפיים גבוהות ובעל לסתות חזקות בעלות שיניים אימתניות שנועדו לאכילת כל דבר אכיל. מבנה החוטם רומז לכך שליצור היה חוש ריח מפותח. לצד הלחיים בלטו עצמות גדולות. במראהו הוא דמה לאנטלודון מאירואסיה וקל לבלבל ביניהם.

היצור היה טורף גדול שצד חיות קטנות יותר וגיוון את תזונתו גם בצמחייה כמו שורשים ופקעות. על כמה מהקרנפים של צפון אמריקה נמצאו סימני נשיכה מיצור זה. יצוין שלא ברור אם ארכיאותריום הוא זה שהרג אותם, או שמדובר בסימני נשיכת גוויותיהם, לאחר שהומתו בידי בעל חיים אחר.

בתרבות 
יונק זה הופיע בסדרה טורפים פרהיסטוריים ובמשחקים עולם היורה: המשחק וJurassic World: Alive.

קישורים חיצוניים

ארכיאותריום באתר "prehistoric-wildlife" 

בעלי חיים שתוארו ב-1850
טקסונים שתוארו בידי ג'וזף ליידי
אנטלודונטיים
מגה-פאונה של הפלאוגן באמריקה הצפונית
יונקים שחיו בפלאוגן באמריקה הצפונית
מאובני טקסונים שתוארו ב-1850